मुख्यमंत्री को अलग-अलग संगठनों ने सौंपे मांगों के ज्ञापन
शनिवार को मुख्यमंत्री शिवराज सिंह चौहान सागर में थे। इस दौरान अलग-अलग संगठनों ने अपनी-अपनी मांगों को लेकर उन्हें ज्ञापन सौंपा। मप्र लघु वेतन कर्मचारी संघ ने 6 सूत्रीय मांगों को लेकर उन्हें ज्ञापन सौंपा। कुशवाहा महासभा ने सब्जियों का समर्थन मूल्य निर्धारित करने को लेकर ज्ञापन सौंपा, भारतीय विद्यार्थी युवा सेना ने शासकीय कालेज की मांग को लेकर ज्ञापन सौंपा। मकरोनिया रहवासियों ने रेलवे ब्रिज, सड़कों के चौड़ी करण को लेकर ज्ञापन सौंपा। गौड़ समाज महासभा ने समाज की समस्याओं के निराकरण को लेकर ज्ञापन सौंपा। जेरई भान्सा के ग्रामीणों ने नरयावली की रोड बनाने को लेकर ज्ञापन सौंपा। अखिल भारतीय रविदासिया धर्म संगठन ने गंभीरिया वार्ड में संत शिरोमणि गुरू रविदास का निर्माणाधीन मंदिर के लिए पट्टा देने की मांग को लेकर ज्ञापन सौंपा। अखिल भारतीय वाल्मीकि महासभा ने समाज और सफाई कामगारों की परेशानियों को लेकर ज्ञापन सौंपा।
hin_Deva hin_Deva